'Dié fliek is vir jou, pa Gé' - Linda Korsten oor Liefling die Movie | SARIE
'Dié fliek is vir jou, pa Gé' – Linda Korsten oor Liefling die Movie
"My pa sou einde vanjaar 83 geword het," vertel Linda. "Ek het nou die dag deur al sy plakboeke geblaai – van 1951 tot diep in die jare tagtig – en ek 't net weer besef wat hy vir Afrikaanse musiek gedoen het. Dis hartseer dat hy nie die fliek kan meemaak nie. Ek vermoed hy sou gedink het dis nogal nice."
Gé het in 1999 op 71 by sy huis op Wildernis selfmoord gepleeg. Hy het hom net buite die kombuis met 'n pistool in die kop geskiet toe hy vir hom en sy vrou, Elna, gaan tee maak het. "Ons het ná die tyd uitgevind hy het aan depressie gely, maar hy wou nie medikasie daarvoor gebruik nie," vertel Linda. "Hy was blykbaar by die dokter, maar ons het dit nie geweet nie. My ma het agtergekom hy raak vergeetagtig. 'n Maand voor sy dood het ons 'n familie-byeenkoms gehou. Al vyf ons kinders was daar. Ons het my ma gevra wat gaan aan met Pa? Hy lyk so snaaks."
"Ons het nie besef iets is drasties fout nie. Ma het net gesê hy's nie lekker nie. "My pa was soms 'n op-sy-eie-mens," onthou Linda. "Hy was nie baie spontaan nie, al het mense anders gedink. Jy't nie altyd geweet wat in sy kop aangaan nie."
Linda het twee broers en twee susters. Almal is musikaal, maar dis net hul jongste broer, Gérard, wat 'n loopbaan daarvan gemaak het. Hy is al jare 'n dirigent in Europa. Linda se oudste suster, Elsa, werk in die IT-bedryf. Gerda, die jongste suster, is onderwyseres. En Victor het jare lank in die suiwelbedryf gewerk."
FOTO: Van links is Linda, Victor, pa Gé, Elsa, Gerda, ma Elna en Gérard, wat vandag 'n wêreldbekende dirigent is.
dit was 'n fantastiese movie, ek sal hom oor en oor gaan kyk. ons was baie skepties, my man het gedink hy gaan saam met ons net omdat hy moet en dan sal hy sit en slaap. maar hy het dit baie geniet. hy is 'n movie-freak en mis nie 'n movie nie en sy kommentaar was dat dit 'n baie goeie movie was en dat hy verbaas was dat hy dit so geniet het. ek gaan defnitief uitkyk vir die CD of DVD. die musiek was fantasties, professioneel en goed geselekteer. dankie vir 'n pragtige movie, ek hoop nie ons wag nog 30jaar voor iemand een maak nie. dan is ek seker nie meer hier op aardbol nie.
Ek het groot geword in 'n huis waar Gé absolute helde verering status gehad het en dit is steeds lekker om na sy musiek te luister.
Baie geluk, hierdie is 'n pragtige fliek en trots Afrikaans, te heerlik!!!
Is dit dalk moontlik om iewers die fliek se Engelse vertaling van die liedjie Hoe ek voel van Johannes Kerkorrel te kry, ek wil dit graag met iemand spesiaal deel?